CMO คว้างานเคาท์ดาวน์ปีใหม่ 3 โครงการ มูลค่า 14 ล้านบาท
CMO คว้างานเคาท์ดาวน์ปีใหม่ 3 โครงการ มูลค่า 14 ล้านบาท โดยเป็นงานประเภทบริหารจัดงาน และซัพพลายอุปกรณ์ระบบแสง เสียง ภาพ ตลอดจนเทคนิคพิเศษต่างๆ
28 ธ.ค. 2560

นายเสริมคุณ คุณาวงศ์ ประธานเจ้าหน้าที่บริหาร บริษัท ซีเอ็มโอ จำกัด (มหาชน) หรือ CMO เปิดเผยว่า บริษัทได้รับงานเคาต์ดาวน์ปีใหม่ 3 แห่ง ทั่วประเทศ โดยมีทั้งรับบริหารจัดงาน และซัพพลายอุปกรณ์ระบบแสง ระบบเสียง ระบบภาพ ตลอดจนเทคนิคพิเศษต่างๆ รวมมูลค่ากว่า 14 ล้านบาท
ประกอบด้วย 1. งาน “Mega Countdown 2018” ในวันที่ 31 ธันวาคม 2560 เวลา 18.00 น. เป็นต้นไป ณ ลานกิจกรรม ชั้น 1 ห้างสรรพสินค้า เมกา บางนา 2.งาน “KHAOYAI COUNTDOWN” ในวันที่ 30-31 ธันวาคม 2560 ณ MIDWINTER GREEN KHAOYAI ก้าวเข้าสู่วันใหม่ของปี 2561 ด้วยการชมพลุเฉลิมฉลองที่ยิ่งใหญ่ และ 3.งาน “UD TOWN COUNTDOWN 2018” ในวันที่ 30-31 ธันวาคม 2560 ณ ศูนย์การค้ายูดี ทาวน์ จ.อุดรธานี